EkBass/fiwiki-20250220-pages-articles huggingface dataset:
Vaasa Saints

Vaasa Saints on vaasalainen ultimaten erikoisseura. Seura on pelannut lähes yhtäjakoisesti Suomen Liitokiekkoliiton ylimmällä sarjatasolla seuran perustamisesta lähtien. Seuran juniorit ovat voittaneet Suomen mestaruuden sekä ulko- että talvikaudella. Miesten joukkue on noussut viime vuosina kohti Suomen huippua ja on vakiinnuttanut paikkansa SM-sarjan keskitason joukkueena. Naisten joukkue on kulkenut vuosien saatossa hissiliikettä ja on vuorovuosina noussut SM-sarjaan ja pudonnut takaisin I-divisioonaan. Nuorten EM-kultaan 2009 yltäneessä Suomen maajoukkueessa pelasi viisi vaasalaispelaajaa, joka on suurin määrä yhdessä sipoolaisen SOS:n kanssa. Kesän 2010 nuorten MM- joukkueessa pelasi kuusi Saintsin pelaajaa, eli Saints oli kisajoukkueen suurin seurajoukkue. Kaudella 2010 Saintsin miesten joukkue sijoittui ulkosarjassa viidenneksi, mikä on seuran historian paras sijoitus. Hallikaudella 2011-12 Saints selvitti tiensä välieriin asti, mutta lopulta joutui tyytymään SM-pronssiotteluun ja voitti historiansa ensimmäiset SM- mitalit. Saints uusi hallisarjan pronssin kaudella 2012-13. Naiset selvisivät kaudella 2012-13 myös ensi kertaa historiassa mitaliotteluun, mutta tuloksena oli tappio pronssiottelussa. Kesällä 2012 Saints voitti historiansa ensimmäisen aikuisten mestaruuden, kun joukkue voitti Mixed-SM-turnauksen. Saints uusi mestaruutensa kesällä 2013 ja samalla hankki seuralle paikan seurajoukkueiden EM-kisoihin. Kesäkaudella 2013 Saintsin miehet selvittivät tiensä historiansa ensimmäistä kertaa SM-mitaliotteluihin, mutta pronssiottelussa oli kohtalona tappio Helsinki Ultimate Teamille lukemin 13-10. == Historia == Joukkue perustettiin vuonna 1999 kun aiemmat vaasalaiset lajin seurat olivat ajautuneet pelaajapulaan. Seura vietti 10-vuotisjuhliaan vuonna 2009. Seuran pelaajia on nähty eritoten junioreiden maajoukkueissa. Miesten puolella edustukset ovat jääneet yhteen aina vuoteen 2011 asti, jolloin Antti Wiklund ja Mickey Ratilainen olivat mukana maajoukkueessa Sloveniassa pidetyissä EM-kisoissa. Kesän 2012 MM-kisoissa Japanin Sakaissa avoimen joukkueen riveissä pelasi neljä vaasalaista. Wiklundin lisäksi Elias Päällysaho ja Teemu Kalliokoski sekä seuran kasvatti Tomi Sandberg, joka valittiin joukkueeseen Espoon Otson riveistä. Seura on jäädyttänyt kaksi pelinumeroa. *72 Pasi Roimela *1 Martina Ödman == Alustava pelaajalista 2013 == Avoin sarja * 5 Teemu Kalliokoski * 7 Petrus Hurtig *10 Elias Päällysaho *11 Eemil Wallenius *12 Jere Uljas *16 Rasmus Nurminen *17 Toni Vahevaara *18 Janne Havinen *21 Antti Wiklund (C) *22 Pasi Roimela *23 Mikael Metsälä *44 Petteri Kangasluoma *50 Mickey Ratilainen *55 Juha Santtila *77 Miikka Kantonen *88 Markus Järvi *90 Jimi Airistola *91 Antti Järvi Naisten sarja * 2 Heini Mikonaho * 9 Sofia Saha *25 Mira Salo *11 Emmi Kaakinen *14 Kaisa Ala- Nikkola *18 Sanna Turunen *20 Kirsi Pietilä *21 Jutta Wuolamo *27 Laura Pienihäkkinen *31 Viivi Niemelä *33 Hanna Mikkonen *44 Terhi Teräväinen (C) *77 Emilia Mäkelä == Aiheesta muualla == * Seuran kotisivut Luokka:Vaasalaiset urheiluseurat
Kryptobioosi

Kryptobioosi on tila, jossa epäsuotuisien ympäristötekijöiden seurauksena eliön normaali aineenvaihdunta pysähtyy ja kyky palautua normaaliin aineenvaihduntaan ympäristön palautuessa suotuisammaksi säilyy. Ilmiötä ei ymmärretä kovin hyvin.Describing cryptobiosis as a time based protection system using petri nets. Bengt Carlsson a, K. Ingemar Jönsson b and Keith Clark. BIOSIGNALS (1) 2008:281–285. PDF copy Eliöitä, joilla on kyky siirtyä kryptobioottiseen tilaan löytyy esitumallisista, kasveista ja eläinkunnasta. Näitä ovat muun muassa karhukaiset, lehtijalkaiset sekä jotkin sukkulamadot ja rataseläimet.INTERRELATIONSHIPS BETWEEN WATER AND METABOLISM IN ARTEMIA SALINA CYSTS: HYDRATION-DEHYDRATION FROM THE LIQUID AND VAPOUR PHASES. Journal of Experimental Biology (1974). 61, 291–308. JAMES S. CLEGG. PDF reprint == Anhydrobioosi == Yleinen kryptobioottinen tila on kuivuudesta johtuva anhydrobioosi. Esimerkiksi lehtijalkaisiin kuuluvan Artemia salina-lajin munien tai sikiöiden vesipitoisuus voi laskea muutamaan painoprosenttiin, ja silti ne ensin uudelleen vetyttyään voivat jatkaa kehitystään normaalisti. Rataseläimet voivat selvitä kuivuneina useita vuosia, ja levitä ympäristöön tuulen mukana. Josko anhydrobioosissa aineenvaihdunta on mahdollista, pysähtyy täysin, tai hidastuu hyvin paljon, on kiistanalaista. Aivan kaikki anhydrobioosin läpikäyneet eivät selviä palautumisprosessista.Desiccation of Rotifers (Macrotrachela Quadricornifera): Survival and Reproduction. Claudia Ricci, Luisella Vaghi and Maria Lucia Manzini. Ecology, Vol. 68, No. 5 (Oct., 1987), pp. 1488–1494. Published by Ecological Society of America. == Kryobioosi, anoksybioosi ja osmobioosi == Muita kryptobioottisia tiloja ovat jäätymisestä johtuva kryobioosi, hapettomuudesta johtuva anoksybioosi, sekä osmobioosi, vähän tutkittu kryptobioottinen tila, jonka aiheuttaa eliön ympäristön liuoksen voimakas väkevöityminen.Experiences with dormancy in tardigrades. Roberto BERTOLANI, Roberto GUIDETTI, K. Ingemar JÖNSSON, Tiziana ALTIERO, Deborah BOSCHINI and Lorena REBECCHI. Journal of Limnology, 2004, vol 63(suppl. 1); p. 16–25. PDF copy == Lähteet == Luokka:Eliöt
Vakoojan tarina

Vakoojan tarina (videokasettina Guy Bennett – toista maata,Video-opas 95, WSOY 1994, s. 145. Another Country) on vuonna 1984 ensi-iltansa saanut brittiläinen elokuva. Elokuva perustuu Julian Mitchellin näytelmään, jonka tapahtumat perustuvat väljästi vakooja Guy Burgessin elämään. ==Juoni== Elokuva alkaa vuoden 1983 Moskovasta, jossa amerikkalainen journalisti haastattelee Neuvostoliittoon loikannutta vakoojaa Guy Bennettiä (Rupert Everett). Tarina siirtyy Bennettin nuoruuteen 50 vuoden taakse, englantilaiseen sisäoppilaitokseen, jossa hän sai eväät maailmankuvalleen yhdessä marxilaisen opiskelijatoverinsa Tom Juddin (Colin Firth) kanssa. Sivuteemana on poikien välinen homoseksuaalisuus. == Vastaanotto == Helsingin Sanomien Mikael Fränti kirjoitti tv-esityksen alla elokuvan henkilöhahmojen olevan kuin hauraita posliininukkeja ilman persoonallista särmää. ”Esteettisesti kiillotettu elokuva jää tavoitteissaan pahasti puolitiehen.” == Lähteet == Luokka:Vuoden 1984 brittiläiset elokuvat Luokka:Brittiläiset draamaelokuvat Luokka:Näytelmiin perustuvat elokuvat Luokka:Elokuvat koulusta ja koulutuksesta Luokka:Elokuvat ystävyydestä Luokka:Vakoiluelokuvat
Norefjell

Norefjell on vuoristo Norjassa. Se kattaa osia Flån, Sigdalin ja Krødsheradin kunnista, jotka kaikki sijaitsevat Buskerudin läänissä Norjan eteläosassa. Korkeimmat huiput ovat Gråfjell, 1 468 m mpy. ja Høgevarde, 1 459 m mpy. Norefjell on myös hiihtokeskus, joka sijaitsee Krødsheradin alueella noin puolentoista tunnin ajomatkan päässä maan pääkaupungista Oslosta. Norefjell toimi vuoden 1952 Talviolympialaisten syöksylaskun (kultaa Zeno Colòlle) ja suurpujottelun (kultaa Stein Eriksenille) suorituspaikkana. Luokka:Norjan talviurheilukeskukset Luokka:Norjan vuoristot Luokka:Buskerudin lääni Luokka:Skandit
Enon vaakuna

Enon vaakuna oli Enon kunnan tunnus. Vaakunan majava kolmoisvuorella viittaa Enon Majoinvaaraan, ja sen olalla kantama kirves symboloi metsänhakkuita ja metsätaloutta. Vaakunan selitys on ”hopeakentässä punaisella kolmoisvuorella seisova musta, punakielinen majava, olallaan punavartinen, musta kirves.” Vaakunan on suunnitellut Ahti Hammar, ja Enon kunnanvaltuusto hyväksyi sen kokouksessaan 22. marraskuuta 1954. Sisäasiainministeriö vahvisti vaakunan käyttöön 15. huhtikuuta 1955. Vaakuna muuttui epäviralliseksi kotiseutuvaakunaksi 2009, kun Eno liittyi Joensuun kaupunkiin yhdessä Pyhäselän kanssa. == Lähteet == * * Eno Luokka:Eno
Paloma Hannonen

Paloma Hannonen (s. 1983) on suomalainen ympäristöasiantuntija ja ympäristöasioiden konsultti. == Ura == Hän toimi ympäristöministeri Ville Niinistön erityisavustajana vuosina 2011–2014 ja on työskennellyt Suomen luonnonsuojeluliiton suojeluasiantuntijana sekä ympäristöpäällikkönä vuosina 2014-2024. Vuosina 2010–2011 hän työskenteli vihreiden kansanedustaja Anni Sinnemäen eduskunta-avustajana. Hannonen oli toinen Vihreiden nuorten ja opiskelijoiden liiton (ViNO) vuoden 2010 sekä 2011 puheenjohtajista. Hän oli Jyväskylän kaupunginvaltuuston jäsen vuosina 2008–2013. Hänet valittiin valtuustoon kunnallisvaaleissa 2008 ja uudelleen vuonna 2012. Keväällä 2013 hän erosi valtuustosta paikkakunnalta muuton vuoksi. Hannonen oli vihreiden ehdokkaana vuoden 2011 eduskuntavaaleissa Keski-Suomen vaalipiirissä, muttei tullut valituksi 1 253 äänellä.Keski-Suomi - Ehdokkaiden äänimäärät Hannonen on opiskellut ekologiaa ja ympäristönhoitoa Jyväskylän yliopistossaJoko nyt Jyväskylä? sekä toiminut tutkijana yliopiston bio- ja ympäristötieteiden laitoksellaMinisteri Niinistön erityisavustajiksi Elina Moisio ja Paloma Hannonen . Vuoden 2011 jääkiekon MM-kisojen yhteydessä Hannonen lähetti avoimen kirjeen Suomen jääkiekkomaajoukkueelle ja toivoi sen tuomitsevan rasismin, josta hän syytti suomalaisia kiekkofaneja. Maajoukkue ja Suomen Jääkiekkoliitto irtisanoutuivat vastineissaan rasismista. ==Lähteet== == Aiheesta muualla == * Paloma Hannosen Viheralue-blogi * Luokka:Erityisavustajat Luokka:Jyväskylän kaupunginvaltuutetut Luokka:Vihreiden nuorten puheenjohtajat Luokka:Vuonna 1983 syntyneet Luokka:Elävät henkilöt
Luettelo Suomen albumilistan ykkösistä vuonna 1988

Tämä on luettelo Suomen albumilistan ykkösistä vuodelta 1988, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt. Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa. Kuukausi Artisti Albumi Tammikuu Johnny Hates Jazz Turn Back the Clock Helmikuu AC/DC Blow Up Your Video Maaliskuu Eri esittäjiä Smash 3 Huhtikuu Iron Maiden Seventh Son of a Seventh Son Toukokuu Aki ja Turo Aki ja Turo Kesäkuu Eri esittäjiä Best 6 Heinäkuu Eppu Normaali Imperiumin vastaisku Elokuu Billy Idol 11 of the Best Syyskuu Metallica ...And Justice for All Lokakuu Pet Shop Boys Introspective Marraskuu Topi Sorsakoski & Agents Pop Joulukuu Richard Clayderman Memories == Katso myös == == Lähteet == * *Suomi soi 4: Suuri suomalainen listakirja (Tammi, 2005; toim. Jake Nyman) 1988 Luokka:Mitä Suomi soittaa -lista Albumilista 1988
Ota ne pois 2

”Ota ne pois 2” on rap-yhtye Kapasiteettiyksikön 30. huhtikuuta 2004 julkaistu single. Single sisältää "Ota ne pois 2" -kappaleen lisäksi yhtyeen edellisellä Itsenäisyyspäivä -albumilla olleen alkuperäisen "Ota ne pois" -kappaleen sekä Pommi 2 -mixtapella olleen "Pakko saada sut" -hittiä parodioivan biisin "Pakko saada slut", jolla vierailee Elastinen. Single sisältää myös kondomin.http://www.basso.fi/keskustelu/17480/kapasiteettiyksikk-ota-ne- pois-2-kaupoissa == Kappaleet == # Ota ne pois # Ota ne pois 2 # Pakko saada slut (mukana Elastinen) ==Lähteet== Luokka:Kapasiteettiyksikön kappaleet Luokka:Vuoden 2004 kappaleet
Lebedev-instituutti

Lebedev-instituutti () on Venäjän tiedeakatemiaan kuuluva fysiikan tutkimuskeskus Moskovassa. Se tunnetaan myös lyhenteellä FIAN (ФИАН). Instituutti on Venäjän vanhimpia tieteellisiä tutkimuskeskuksia. Sen historia juontuu Pietari Suuren alun perin Pietarin Kunstkameraan vuonna 1714 perustamaan fysiikan instrumenttien kokoelmaan. Nykymuotoinen instituutti perustettiin Neuvostoliitossa vuonna 1934, jolloin akateemikko Sergei Vavilov alkoi kehittää sitä Moskovassa. Samana vuonna se nimettiin venäläisen fyysikon Pjotr Lebedevin mukaan. Instituutti tutkii mm. lasereita, pimeää ainetta, nanorakenteita, suprajohtavuutta, kosmista säteilyä, gamma-astronomiaa. Instituutin tieteellisiä julkaisusarjoja ovat Kratkije soobštšenija po fizike (englantilainen käännösversio Bulletin of the Lebedev Physics Institute) sekä Kvantovaja elektronika (Russian Journal of Quantum Electronics, ent. Soviet Journal of Quantum Electronics). ==Johtajat== # Sergei Vavilov (1934-1951) # Dmitri Skobeltsyn (1951-1972) # Nikolai Basov (1973-1988) # Leonid Keldyš (1988-1994) # Oleg Krohin (1994-2004) # Gennadi Mesjats (2004-) ==Nobel- palkitut== * 1958 – Pavel Tšerenkov, Igor Tamm, Ilja Frank: Tšerenkov-säteily * 1964 – Nikolai Basov, Aleksandr Prohorov: kvanttielektroniikka - laser, maser * 1975 – Andrei Saharov: ihmisoikeuksista Nobelin rauhanpalkinto entiselle vetypommien kehittäjälle * 2003 – Vitali Ginzburg: suprajohtavuus ==Aiheesta muualla== * Instituutin sivusto Luokka:Venäjän tutkimuslaitokset
Oinasjärvi (Somero)

Oinasjärvi on kylä Oinasjärven rannalla Somerniemellä Somerolla. Se on entisen Somerniemen kunnan keskuskylä, jossa sijaitsee muun muassa Somerniemen ainoa vielä toiminnassa oleva koulu. Kylän väkiluku vuonna 2011 oli 226, mikä teki siitä väkiluvultaan Somerniemen suurimman ja Someron yhdeksänneksi suurimman kylän . Someron haja-asutusalueen kylistä se on väkiluvultaan neljänneksi suurin heti Pitkäjärven, Ihamäen ja Lahden jälkeen. ==Sijainti ja palvelut== Kylä sijaitsee sille nimensä antaneen Oinasjärven länsirannalla. Sen lähimpiä naapurikyliä ovat Jakkula Oinasjärven itärannalla sekä Kopila ja Viuvala järven eteläpäässä. Pohjoisessa, Äyräsnummella Oinasjärveen rajoittuvat Somerniemen Palikaisten ja Härjänlahden kylät, lännessä Someron Hirsjärvi sekä Somerniemen Kaskisto, Suojoki ja Mäyrämäki. Etelässä rajanaapureina ovat Kiikalan Lasikylä ja Nummen Leppäkorpi. Kylän sijainti Somerniemellä on keskeinen, ja Oinasjärvi on yhdessä naapurikylä Jakkulan kanssa ollut toinen Somerniemen keskuskylistä. Jakkulassa ovat olleet kunnantalo, paloasema, pappila, meijeri ja maamiesseurantalo Huuva. Oinasjärvellä toimivat edelleen Oinasjärven koulu, Somerniemen osuuspankki ja sen yhteydessä asiamiesposti, ja Oinasjärvellä on myös Somerniemen vanhainkoti. Aiemmin Oinasjärvellä ovat toimineet säästöpankki, terveystalo, työväentalo ja kauppa. Kylän läpi kulkee Somerolle Helsingin suunnan liikennettä välittävä seututie 280, jonka osoitenimenä Somerolla on Helsingintie. Siitä erkanee Oinasjärvellä Kaskiston ja Someron Terttilän suuntaan johtava yhdystie 2801. ==Luonto== Oinasjärven luontoa hallitsevat Oinasjärvi ja kylän luoteispuolella levittäytyvä, Kolmanteen Salpausselkään kuuluva Äyräsnummi. Näiden väliin jäävät kylän pellot. Etelässä levittäytyvät niin ikään Kolmanteen salpausselkään liittyvät metsät, joissa Oinasjärven kylässä sijaitsevia metsäjärviä ovat ruskeavetiset Iso- ja Pikku-Ätämö ja laskujoeton harjujärvi Pikku-Valkee. Etelässä kylän rajapaikkoina ovat Natura 2000-ohjelmaan kuuluvaan Hyyppärän harjualueeseen liittyvät Herakkaanlähde ja Hossojanlähteet. Kylän luoteiskulmassa Koivulankulmalla, Painioon laskevan Hossinojan varrella on myös jonkin verran Someron läntisille osille tyypillisiä savitasankoja. ==Historia== Isossajaossa Oinasjärvi on ollut samaa jakokuntaa viereisen Kopilan kylän kanssa, ja aiemmin on samaan jakokuntaan arveltu kuuluneen myös Jakkulan ja Viuvalan. Kylän vanhoja kantataloja ovat olleet Jusola, Uokkanen, Kurittu, Kokki, Rekka, Kourla, Moro ja Seppälä. Näistä Jusola, Kokki, Rekka ja Moro yhdistettiin vuosina 1870–1912 Rauhankallio-nimiseksi tilaksi, joka sittemmin tuli Somerniemen ja myöhemmin Someron kunnan omistukseen ja toimii nykyään vanhainkotina. ==Lähteet== ==Aiheesta muualla== * Luokka:Somerniemen kylät
Lähdössä

"Lähdössä" on rap-yhtye Kapasiteettiyksikön Usko parempaan -albumilta vuonna 2004 julkaistu toinen single. Kappale tuli tunnetuksi Tyttö sinä olet tähti -elokuvasta ja sen soundtrackilta. Single sisältää myös kappaleen instrumentaaliversion sekä Brandonin kanssa tehdyn kappaleen "Pelottaaks". == Kappaleet == # Lähdössä # Pelottaaks (mukana Brandon) # Lähdössä (instrumentaali) Luokka:Kapasiteettiyksikön kappaleet Luokka:Vuoden 2004 kappaleet
Maroš Šefčovič

Maroš Šefčovič (s. 24. heinäkuuta 1966 Bratislava, Tšekkoslovakia) on slovakialainen juristi ja sosiaalidemokraattinen poliitikko. Hän toimii Euroopan komission toimielinten välisistä suhteista ja tulevaisuuden ennakoinnista vastaavana varapuheenjohtajana. Tätä ennen Šefčovič oli energiaunionista vastaavana varapuheenjohtajana Jean-Claude Junckerin komissiossa vuosina 2014-2019. Sitä edelsi José Manuel Barroson toisen komission toimikauden aikana v. 2010–2014 varapuheenjohtajuus, jossa hän vastasi institutionaalisista suhteista ja hallinnosta. == Koulutus == Šefčovič opiskeli vuosina 1984–1985 Bratislavan kauppakorkeakoulussa taloustiedettä. Vuosina 1985–1990 hän opiskeli Moskovan valtiollisessa kansainvälisten suhteiden instituutissa (MGIMO) Neuvostoliitossa. Sen jälkeen Šefčovič palasi Slovakiaan, tällä kertaa Bratislavan Comenius-yliopistoon, josta hän valmistui vuonna 1990 Slovakiaan tutkintojärjestelmään kuuluvana alempana oikeustieteen tohtorina (Juris Utrisque Doctor, JUDr.). Samasta yliopistosta hän valmistui kymmenen vuotta myöhemmin ylempänä oikeustieteen tohtorina (Ph.D. ). ==Poliittinen ura== Aluksi Šefčovič työskenteli Tšekkoslovakian ulkoasiainministeriössä. Tšekkoslovakian jakautumisen jälkeen vuonna 1993 hän jatkoi ulkoasiainministeriössä, mutta Slovakian ministeriössä. Sen jälkeen hän palveli maataan Israelin-suurlähettiläänä Tel Avivissa vuosina 1999–2002 ja myöhemmin EU-suurlähettiläänä Slovakian pysyvässä edustustossa Euroopan unionissa Brysselissä vuosina 2004–2009. Lokakuun ensimmäisenä päivänä vuonna 2009 hänet nimitettiin korvaamaan Ján Figeľ koulutuksen, kulttuurin, monikielisyyden ja nuorisoasioiden komissaarina. Šefčovič oli ehdolla Slovakian presidentinvaaleissa 2019, mutta hävisi Zuzana Čaputoválle toisella kierroksella. == Perhe== Maroš Šefčovič on naimisissa ja kolmen lapsen isä. == Vaalimenestys == === Presidentivaalit === * 2019 1. kierros: 400 379 * 2019 2. kierros: 752 403 ==Lähteet== ==Aiheesta muualla== * viralliset kotisivut () Luokka:Slovakialaiset poliitikot Luokka:Slovakialaiset EU-komissaarit Luokka:Suurlähettiläät Luokka:Sosiaalidemokraattiset poliitikot Luokka:Vuonna 1966 syntyneet Luokka:Elävät henkilöt
Vladimir de Pachmann

Vladimir de Pachmann () oli venäläinen pianisti, joka tunnettiin Chopinin musiikin tulkinnoistaan ja erikoisista tempuistaan konserttilavalla. Vladimir de Pachmannin merkittävin opettaja oli Joseph Dachs Wienissä. Kierrettyään nuorena Venäjän konserttilavoja hän keskeytti 1869 esiintymisensä kahdeksaksi vuodeksi oltuaan tyytymätön edistymiseensä. Intensiivisen opiskelun jälkeen de Pachmann palasi Euroopan konserttilavoille ja saavutti ilmiömäistä menestystä. Hän keskittyi alusta alkaen esittämään Frédéric Chopinin teoksia, ja aikalaiskuvaukset kertovat hänen äärimmäisen hienostuneesta kosketuksestaan, samettisista pianissimoistaan ja soittonsa poikkeuksellisesta persoonallisesta vetovoimasta. Elämänsä loppupuolella de Pachmann teki useita levytyksiä, joissa kuitenkin esiintyy runsaasti vääriä ääniä, helpotuksia ja ylettömiä vapauksia. Parhaimmillaan hän on levytyksissään helpoissa pikkukappaleissa, kuten Chopinin masurkoissa. De Pachmann oli myös kuuluisa ulkomusiikillisista tempuistaan konserteissaan. Soittonsa ohessa hän puhui, mutisi, irvisteli ja luennoi. Hän saattoi keskeyttää kappaleen kysyäkseen kuulijoilta, mitä nämä pitivät hänen tulkinnastaan. Kun yleisö sitten osoitti suosiotaan, de Pachmann haukkui kuulijoita kuuroiksi ja julisti nyt soittavansa niin kuin vain de Pachmann osaa. Hänellä oli tapana säätää loputtomiin pianotuolin korkeutta. Joskus hän haki tuolille paksun kirjan, ja kun korkeus ei häntä vieläkään tyydyttänyt, hän repäisi kirjasta yhden ainoan sivun, asetti sen tuolille ja istui itse vihdoin tyytyväisenä sen päälle. Kollegansa Leopold Godowskyn konsertissa de Pachmann ryntäsi yleisöstä lavalle ja ryhtyi opettamaan Godowskya, miten kappale kuului soittaa. Demonstraationsa päätyttyä de Pachmann valisti yleisöä, ettei olisi tehnyt tätä kenelle tahansa pianistille, mutta Godowsky oli "toiseksi suurin elävä pianisti". Ennen konserttejaan de Pachmannilla oli tapana kastaa jokainen sormi juhlallisesti brandylasiin. Hänen mielestään lehmien lypsäminen oli paras sormiharjoitus, mikä on keksitty. ==Lähteet== Luokka:Venäläiset pianistit Luokka:Vuonna 1848 syntyneet Luokka:Vuonna 1933 kuolleet
Juventino Rosas

Juventino Rosas (23. tammikuuta 1868 – 13. heinäkuuta 1894)Allmusic.com: Juventino Rosas > Overview oli meksikolainen muusikko. Hänen vuonna 1888“Sobre las olas”: Cultural Synecdoche of the Past säveltämänsä valssi Sobre las olas on kansainvälisesti tunnettu.El Poder de la Palabra: Juventino Rosas Kunnia kappaleesta on usein annettu Johann Straussille.Naxos.com Rosasin synnyinkaupunki nimettiin vuonna 1939 hänen kunniakseen uudelleen Santa Cruz de Juventino Rosasiksi.Información por Municipios – SANTA CRUZ DE JUVENTINO ROSAS Säveltäjä kuoli Kuubassa Surgidero de Batabanóssa.Juventino Rosas | Classical Composers Database == Lähteet == Luokka:Meksikolaiset säveltäjät Luokka:Vuonna 1868 syntyneet Luokka:Vuonna 1894 kuolleet
Luettelo Suomen albumilistan ykkösistä vuonna 1974

Tämä on luettelo Suomen albumilistan ykkösistä vuodelta 1974, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt. Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa. Kuukausi Artisti Albumi Levy-yhtiö tammikuu Hector Herra Mirandos Top Voice/PSO helmikuu Hector Herra Mirandos Top Voice/PSO maaliskuu Hector Herra Mirandos Top Voice/PSO huhtikuu Hector Hectorock I Top Voice/PSO toukokuu Hector Hectorock I Top Voice/PSO kesäkuu Hector Hectorock I Top Voice/PSO heinäkuu Hullujussi Hullujussi RCA elokuu Hullujussi Hullujussi RCA syyskuu Demis Roussos My Only Fascination Philips/Fazer lokakuu Demis Roussos My Only Fascination Philips/Fazer marraskuu Demis Roussos My Only Fascination Philips/Fazer joulukuu Fredi Avaa sydämesi mulle Finnlevy/Fazer ==Myydyimmät albumit Timo Pennasen luoman listan mukaan== Tämä lista on laadittu Timo Pennasen Sisältää hitin (2006) -kirjan tietojen perusteella ja lista näyttää vuoden jokaisen kuukauden myydyimmän albumin. Pennanen itse mainitsee kirjassaan, että kirjan albumilistat ennen vuotta 1994 on laadittu ottaen huomioon usea eri lista. Pennasen itse jälkeenpäin laatimat listat siis vastaavat joka tapauksessa äänitteiden todellista myyntiä. Kuukausi Artisti Albumi Levy-yhtiö tammikuu Hector Herra Mirandos Top Voice/PSO helmikuu Hector Herra Mirandos Top Voice/PSO maaliskuu Hector Herra Mirandos Top Voice/PSO huhtikuu Hector Hectorock I Top Voice/PSO toukokuu Hector Hectorock I Top Voice/PSO kesäkuu Hector Hectorock I Top Voice/PSO heinäkuu Hector Hectorock I Top Voice/PSO elokuu Demis Roussos Forever and Ever Philips/Fazer syyskuu Demis Roussos My Only Fascination Philips/Fazer lokakuu Demis Roussos My Only Fascination Philips/Fazer marraskuu Demis Roussos My Only Fascination Philips/Fazer joulukuu Fredi Avaa sydämesi mulle Finnlevy/Fazer == Katso myös == == Lähteet == * * 1974 1974 Albumilista 1974
Luettelo Suomen albumilistan ykkösistä vuonna 1975

Tämä on luettelo Suomen albumilistan ykkösistä vuodelta 1975, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt. Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa. Kuukausi Artisti Albumi Levy-yhtiö tammikuu Hurriganes Roadrunner Love helmikuu Hurriganes Roadrunner Love maaliskuu Eri esittäjiä Finnhits Finnlevy/Fazer huhtikuu Eri esittäjiä Finnhits Finnlevy/Fazer toukokuu Marion El Bimbo EMI kesäkuu Marion El Bimbo EMI heinäkuu Marion El Bimbo EMI elokuu Wigwam Nuclear Nightclub Love syyskuu Eri esittäjiä Finnhits 2 Finnlevy/Fazer lokakuu Eri esittäjiä Finnhits 2 Finnlevy/Fazer marraskuu Hurriganes Crazy Days Love joulukuu Hurriganes Crazy Days Love ==Myydyimmät albumit Timo Pennasen luoman listan mukaan== Tämä lista on laadittu Timo Pennasen Sisältää hitin (2006) -kirjan tietojen perusteella ja lista näyttää vuoden jokaisen kuukauden myydyimmän albumin. Pennanen itse mainitsee kirjassaan, että kirjan albumilistat ennen vuotta 1994, on laadittu ottaen huomioon usea eri lista ja laskettu ne yhteen. Pennasen itse jälkeenpäin laatimat listat siis vastaavat joka tapauksessa äänitteiden todellista myyntiä. Toisin kuin Mitä Suomi soittaa -listalla, ei Pennanen ole kelpuuttanut eri esittäjien kokoelmia listalleen. Kuukausi Artisti Albumi Levy-yhtiö tammikuu Hurriganes Roadrunner Love helmikuu Fredi Avaa sydämesi mulle Finnlevy/Fazer maaliskuu Hurriganes Roadrunner Love huhtikuu Hurriganes Roadrunner Love toukokuu Hurriganes Roadrunner Love kesäkuu Marion El Bimbo EMI heinäkuu Marion El Bimbo EMI elokuu Wigwam Nuclear Nightclub Love syyskuu Wigwam Nuclear Nightclub Love lokakuu Erkki Junkkarinen Ruusuja hopeamaljassa Blue Master/PSO marraskuu Hurriganes Crazy Days Love joulukuu Hurriganes Crazy Days Love == Katso myös == == Lähteet == * * 1975 1975 Albumilista 1975
Luettelo Suomen albumilistan ykkösistä vuonna 1976

Tämä on luettelo Suomen albumilistan ykkösistä vuodelta 1976, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt. Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa. Kuukausi Artisti Albumi Levy-yhtiö tammikuu Hurriganes Crazy Days Love helmikuu Olavi Virta Unohtumattomat Finnlevy/Fazer maaliskuu Olavi Virta Unohtumattomat Finnlevy/Fazer huhtikuu Eri esittäjiä Finnhits 3 Finnlevy/Fazer toukokuu Eri esittäjiä Finnhits 3 Finnlevy/Fazer kesäkuu Royals Spring 76 Love heinäkuu Cisse Häkkinen Teendreams Love elokuu Cisse Häkkinen Teendreams Love syyskuu Eri esittäjiä Finnhits 4 Finnlevy/Fazer lokakuu Eri esittäjiä Finnhits 4 Finnlevy/Fazer marraskuu Katri Helena Lady Love Scandia/Fazer joulukuu Katri Helena Lady Love Scandia/Fazer ==Myydyimmät albumit Timo Pennasen luoman listan mukaan== Tämä lista on laadittu Timo Pennasen Sisältää hitin (2006) -kirjan tietojen perusteella ja lista näyttää vuoden jokaisen kuukauden myydyimmän albumin. Pennanen itse mainitsee kirjassaan, että kirjan albumilistat ennen vuotta 1994, on laadittu ottaen huomioon usea eri lista ja laskettu ne yhteen. Pennasen itse jälkeenpäin laatimat listat siis vastaavat joka tapauksessa äänitteiden todellista myyntiä. Toisin kuin Mitä Suomi soittaa -listalla, ei Pennanen ole kelpuuttanut eri esittäjien kokoelmia listalleen. Kuukausi Artisti Albumi Levy-yhtiö tammikuu Hurriganes Crazy Days Love helmikuu Queen A Night at the Opera EMI maaliskuu Olavi Virta Unohtumattomat Finnlevy/Fazer huhtikuu Olavi Virta Unohtumattomat Finnlevy/Fazer toukokuu Royals Spring 76 Love kesäkuu Royals Spring 76 Love heinäkuu Cisse Häkkinen Teendreams Love elokuu Cisse Häkkinen Teendreams Love syyskuu Vicky Rosti 1–2–3–4–tulta! Delta/Fazer lokakuu Hurriganes Hot Wheels Love marraskuu Katri Helena Lady Love Scandia/Fazer joulukuu Katri Helena Lady Love Scandia/Fazer == Katso myös == == Lähteet == * * 1976 1976 Albumilista 1976
Luettelo Suomen albumilistan ykkösistä vuonna 1977

Tämä on luettelo Suomen albumilistan ykkösistä vuodelta 1977, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt. Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa. Kuukausi Artisti Albumi Levy-yhtiö tammikuu Katri Helena Lady Love Scandia/Fazer helmikuu Marion Marion 77 EMI maaliskuu Eri esittäjiä Finnhits 5 Finnlevy/Fazer huhtikuu Eri esittäjiä Finnhits 5 Finnlevy/Fazer toukokuu Electric Light Orchestra A New World Record Jet/CBS kesäkuu Boney M. Love for Sale Hansa/Discophon heinäkuu Smokie Greatest Hits RAK/EMI elokuu Boney M. Love for Sale Hansa/Discophon syyskuu Boney M. Love for Sale Hansa/Discophon lokakuu Eri esittäjiä Finnhits 6 Finnlevy/Fazer marraskuu Baccara Baccara RCA/Discophon joulukuu Baccara Baccara RCA/Discophon ==Myydyimmät albumit Timo Pennasen luoman listan mukaan== Tämä lista on laadittu Timo Pennasen Sisältää hitin (2006) -kirjan tietojen perusteella ja lista näyttää vuoden jokaisen kuukauden myydyimmän albumin. Pennanen itse mainitsee kirjassaan, että kirjan albumilistat ennen vuotta 1994, on laadittu ottaen huomioon usea eri lista ja laskettu yhteen. Pennasen itse jälkeenpäin laatimat listat siis vastaavat joka tapauksessa äänitteiden todellista myyntiä. Toisin kuin Mitä Suomi soittaa -listalla, ei Pennanen ole kelpuuttanut eri esittäjien kokoelmia listalleen. Kuukausi Artisti Albumi Levy-yhtiö tammikuu Katri Helena Lady Love Scandia/Fazer helmikuu Katri Helena Lady Love Scandia/Fazer maaliskuu Marion Marion 77 EMI huhtikuu Boney M. Take the Heat off Me Hansa/Discophon toukokuu Electric Light Orchestra A New World Record Jet/CBS kesäkuu Tapani Kansa Mistä rakkaus alkoi CBS heinäkuu Smokie Greatest Hits RAK/EMI elokuu Boney M. Love for Sale Hansa/Discophon syyskuu Boney M. Love for Sale Hansa/Discophon lokakuu Boney M. Love for Sale Hansa/Discophon marraskuu Boney M. Love for Sale Hansa/Discophon joulukuu Baccara Baccara RCA/Discophon == Katso myös == == Lähteet == * * 1977 1977 Albumilista 1977
Charlie Gillett

Charlie Gillett (20. helmikuuta 1942 – 17. maaliskuuta 2010, 'G' ääntyy g:nä) oli brittiläinen musiikkihistorioitsija, toimittaja ja radioääni, joka oli keskittynyt lähinnä rock and rolliin ja muuhun popmusiikkiin. Hänen teoksistaan pidetään merkittävänä rock 'n' rollin historiaa The Sound of the City (1970, suom. Kaupungin syke 1 & 2, Lehtijussi, 1980). Toinen tärkeä teos on rytmimusiikin keskeisen levy-yhtiön Atlantic Recordsin historia Making Tracks: The History of Atlantic Records (1974). Hän oli myös huomattava maailmanmusiikin puolestapuhuja sekä toi esiin sellaisia muusikoita kuin Dire Straits ja Ian Dury. ==Lähteet== ==Aiheesta muualla== *Charlie Gillettin sivusto Luokka:Brittiläiset toimittajat Luokka:Musiikkihistorioitsijat Luokka:Vuonna 1942 syntyneet Luokka:Vuonna 2010 kuolleet
Se, josta ei puhuta

Se, josta ei puhuta on pohjoissavolainen suomenkielistä black metal -vaikutteista death metalia soittava yhtye. Yhtyeen perusti vuonna 2007 laulaja-lauluntekijä Samu Männikkö. Yhtye aloitti HC-punkilla, mutta sen tyylisuunta muuttui pian metallisemmaksi. Vuonna 2007 yhtye nauhoitti neljän kappaleen Se, josta ei puhuta -demon ja se solmi keväällä 2010 levytyssopimuksen Sound of Finland -levy-yhtiön kanssa. Albumi Ne, joista ei puhuta julkaistiin 5. toukokuuta 2010. Yhtye nauhoitti 2011 keväällä toisen studioalbuminsa Musta, kylmä, syvä ja samea, jonka julkaisi Spinefarm Records 9. marraskuuta 2011. Vuonna 2020 yhtye aktivoitui jälleen. Keväällä 2021 yhtye nauhoitti loppuun lähes kymmenen vuotta sitten aloittamansa kolmannen albumin Gehenna. Levylle rummut nauhoitti Teemu Roth (Hautajaisyö). ==Julkaisut== * * * * ==Aiheesta muualla== * Se, josta ei puhuta kotisivu * Se, josta ei puhuta Myspace-sivu Luokka:Suomalaiset death metal -yhtyeet
Immediaatti

Immediaatti ( < , kieltotavu + sana keskiväli) tarkoittaa välitöntä.Otavan iso tietosanakirja, Otava 1960–1965. Sitä käytetään tilanteissa, joissa henkilö, laitos tai omaisuus on alistettu välittömästi valtiolle tai sitä edustavalle valtionpäämiehelle. Tavallisesti immediaatti-asemassa on korkea virkamies, joka on alistettu valtionpäämiehelle.Uusi tietosanakirja, Tietosanakirja oy 1960–1966. Immediaatin vastakohta on mediaatti. Entisajan Saksassa nimitystä käytettiin omaisuudesta tai henkilöistä, jotka olivat välittömästi keisarin tai valtakunnan alaisia. Tällaisia olivat erityisesti varsinaiset valtiosäädyt ja ylimmät valtion virkamiehet. Immediaatti-säädyiksi nimitettiin Saksassa vuoteen 1806 yleisiä valtiopäiviä erotuksena osa-alueiden valtiopäivistä. ==Lähteet== Luokka:Valtionhallinto
Keltasiipisirkku

Keltasiipisirkku (Melanodera melanodera) on Etelä-Amerikan eteläkärjessä tavattava tangaroihin kuuluva varpuslintu. == Koko ja ulkonäkö == Kooltaan keltasiipisirkku on noin 15 cm. Koiraan niska ja päälaki ovat väriltään harmaat. Päässä ovat valkoiset silmäkulma- ja viiksijuovat. Kurkku on väriltään musta, ja vatsa on harmahtavan keltainen. M. m. princetoniana -alalajin siivet ovat väriltään kirkkaan keltaiset. Falklandinsaarilla elävän M. m. melanodera -nimialalajin siivet sen sijaan ovat väritykseltään pääosin oliivinvihreät. Naaras on väritykseltään selästään ruskeampi, ja selässä on mustia raitoja. Vatsa on valkeahko ja raidoitukseltaan ruskea. Naaraan siivissä on myös keltaista, mutta ei yhtä paljon kuin koiraalla. == Levinneisyys ja elinympäristö == Keltasiipisirkkua tavataan Chilen ja Argentiinan eteläosista (M. m. princetoniana) ja Falklandinsaarilta (M. m. melanodera). Linnun elinympäristöä ovat kuivat ruohomaat, laitumet ja pellot. Elinympäristöt sijaitsevat yleensä alle 500 metrin korkeudella meren pinnasta. Lampaiden laajamittainen laiduntaminen on pienentänyt linnuille sopivien elinympäristöjen määrää. Keltasiipisirkut etsivät ruokaa heinikon joukosta useimmiten pieninä parvina. == Lähteet == Luokka:Tangarat
Mediaatti

Mediaatti (myöhäislat. mediā'tus < mediā're, jakaa keskeltä) oli Pyhässä saksalais-roomalaisessa keisarikunnassa ennen vuotta 1806 alue, joka ei ollut välittömästi keisarin alainen, vaan kuului keisarin ja valtakunnan alaisuuteen jonkin valtakunnansäädyn välityksellä. Mediaatin vastakohta oli immediaatti. Mediaatti tarkoittaa myös välillistä.Otavan iso tietosanakirja, Otava 1960–1965. ==Lähteet== Luokka:Pyhä saksalais-roomalainen keisarikunta Luokka:Feodalismi
Talmikulta

Talmikulta () on aiemmin käytetty nimitys, jolla tarkoitettiin eräitä kultaa jäljitteleviä messinkiseoksia.Iso tietosanakirja, WSOY 1995–1997, ISBN 951-0-20153-7. Kauppiaat käyttivät seoksesta merkintätapaa Tal. mi-or, joka oli lyhenne Tallois'n puolikullasta. Ranskan or on suomeksi kulta. Tallois oli metalliseoksen ensimmäinen valmistaja. Talmikultaa voitiin muovata esimerkiksi pusertamalla ja painamalla. Siitä valmistettiin epäaitoja, usein ohuella kultakerroksella päällystettyjä koruja.Iso tietosanakirja, Otava 1931–1939. Aidoksi talmikullaksi kutsuttiin seosta, joka sisälsi 90 % kuparia, 9 % sinkkiä ja 1 % kultaa. Sitä käytettiin epäaitona lehtikultana ja esimerkiksi kellonvitjojen materiaalina.Uusi tietosanakirja, Tietosanakirja oy 1960–1966. Tavallisia olivat myös seokset, joissa oli 90 % kuparia ja 10 % sinkkiä tai 86,4 % kuparia, 12,2 % sinkkiä, 1,1 % tinaa ja loppu rautaa. == Lähteet == == Aiheesta muualla == *Nordisk familjebok: Talmiguld Luokka:Metalliseokset
Betrayal, Justice, Revenge

Betrayal, Justice, Revenge on suomalaisen metalliyhtyeen Kivimetsän Druidi toinen studioalbumi, joka julkaistiin 26. huhtikuuta 2010. Kappaleesta ”Desolation: White Wolf” kuvattiin musiikkivideo. == Kappaleet == # # # # # # # # # == Kokoonpano == ;Yhtye * Joni Koskinen – kitara, laulu * Leeni-Maria Hovila – laulu * Antti Rinkinen – kitarat * Simo Lehtonen – basso * Atte Marttinen – rummut, soitinnus * Antti Koskinen – kosketinsoitin ;Tuotanto * Aki Väkevä – tuottaja, äänittäjä, miksaaja * Jani Huusari – äänittäjä, miksaaja * Mika Jussila – masteroija * Jan Yrlund – grafiikka, layout * Eero Jokimies – valokuvat * Tomas Whitehouse – valokuvat == Arvostelut == * Imperiumi: 8/10 * Metal Temple: Metal Temple: Album review * Soundi: Soundi: Levyarvio == Lähteet == == Aiheesta muualla == * * Luokka:Kivimetsän Druidin albumit Luokka:Vuoden 2010 albumit
Johannes-passio (Gubaidulina)

Johannes-passio on Sofija Gubaidulinan sävellys vuodelta 2000. Se on sävelletty sopraanolle, tenorille, baritonille, bassolle, kahdelle sekakuorolle, uruille ja suurelle orkesterille. Sävellys syntyi, kun Helmuth Rillingin johtama Stuttgartin kansainvälinen Bach-akatemia esitti muutamille säveltäjille sävellyskutsun J. S. Bachin muistamiseksi perustetun Passion 2000 -hankkeen puitteissa. Teos on venäjänkielinen. Gubaidulina sanoo, että Johannes-passio ei ole kirkollinen mutta kylläkin uskonnollinen ja liittyy ortodoksiseen perinteeseen. Se on perusluonteeltaan eeppinen, ei draamallinen, toisin kuin Bachin passio. == Lähteet == Luokka:Taidemusiikin teokset Luokka:2000-vuosikymmenen musiikkiteokset Luokka:Passio-sävellykset
Laidunsirkut

Laidunsirkut (Melanodera) on tangarojen heimoon kuuluva varpuslintusuku. Laidunsirkkujen sukuun kuuluu BirdLifen mukaan kaksi lajia. == Laidunsirkkuihin kuuluvia lajeja == * Keltakulmasirkku (Melanodera xanthogramma) * Keltasiipisirkku (Melanodera melanodera) ==Lähteet== == Aiheesta muualla == *ITIS: Melanodera (englanniksi) Luokka:Tangarat
Lansa

Lansa on Espoossa sijaitseva lähiöalue, joka sijaitsee Kilon kaupunginosassa Lansantien varrella. Lansa rajautuu pohjoispuolella junarataan ja länsipuolella Karamalmintiehen ja Karapellon liiketoiminta-alueeseen. Lansassa sijaitsee myös pienimuotoinen ostoskeskus, johon kuuluu K-Market, pizzeria, ravintola, hammaslääkäri ja parturi. Kilon eteläpuolella sijaitsee lähellä Nihtisilta ja idän ja pohjoisen puolella Kilon keskusalue rautatieasemineen. Luokka:Kilo (Espoo)
Frendz

Frendz oli Heikki Silvennoisen 1980-luvun alussa johtama rock- ja gospel- yhtye. Se julkaisi kaksi albumia, A New Kind of Day vuonna 1981 ja Final Awakening vuonna 1982. Levyt julkaisi Discophon. Kokoonpanossa soittivat Heikki Silvennoinen kitaraa, Petteri Salminen ja Jouko Laivuori kosketinsoittimia, Matti A. Takala rumpuja, Ippe Kätkä rumpuja ja huuliharppua, Mikko Löytty bassokitaraa, Sakari Löytty rumpuja, banjoa ja lyömäsoittimia sekä Eero Pekkonen huilua ja harmonikkaa. Kokoonpanon laulajia olivat Silvennoinen ja Päivi Portaankorva. Levyjen kappaleet ovat Silvennoisen säveltämiä, ja sanoitukset teki Suomeen asettunut amerikkalainen kuvataiteilija ja kristillinen kirjailija Ronald Fair.A New Kind Of Day -levyn kansiteksti Frendz-yhtye oli periaatteessa gospel-yhtye, joka aloitti keikkailun ”maallisista” esiintymispaikoista ja siirtyi vasta myöhemmin seurakuntien tilaisuuksiin, mikä aiheutti oudoksuntaa kirkollisissa piirissä.Saarinen, E. & Haikarainen, R. ”Kitara, taivas & gospel” teoksessa Suomi soi 2 – Rautalangasta hiphoppiin. Tammi, 2002. Siteerattu opinnäytetyössä ==Diskografia== ===Albumit=== *A New Kind of Day (Discophon PL40204, 1980) *Final Awakening (Discophon, 1982) ==Lähteet== Luokka:1980-luvun yhtyeet ja sooloartistit Luokka:Suomalaiset rockyhtyeet
Nortriptyliini

Nortriptyliini on trisyklinen antidepressantti (TCA). Lääke kehiteltiin masennuslääkkeeksi suunnilleen samaan aikaan kuin amitriptyliini, josta nortriptyliini on johdettu. Lääke on trisyklinen antidepressantti (TCA), jonka aikaisemmin käytetty termi on tymolepti. Nortriptyliinin käyttöindikaatiot ovat olleet suurelti samankaltaiset kuin amitriptyliinin ja etenkin desipramiinin.Therapia Fennica 1974 – TF74: s. 652 Sitä voidaan käyttää paitsi depressioon liittyvän matalan mielialan ohella, myös kipukynnyksen kohottajana sekä apuna tupakoinnin lopettamisessa. Lisäksi lääkkeellä on stimuloiva vaikutus. Eräänä erityisenä spesifikaationa, on mainittu nortriptyliinin soveltuvan estyneisyydestä kärsivien henkilöiden masennuksen hoitoon: stimulanssi-vaikutuksensa perusteella. Nortriptyliinillä ei ole todettu olevan, joistakin toisista TCA-ryhmän depressiolääkkeistä poiketen, anksiolyyttistä eli ahdistuneisuutta ja tuskaisuutta poistavia hoitovaikutuksia.Lääkkeet ja niiden käyttö, 1977: s. 182 == Vasta-aiheet lääkkeen käytölle == Samanaikainen MAOI-lääkkeen käyttö oli ehdoton vasta- aihe. Tämä saattaisi aiheuttaa hengenvaarallisen tilan, joka on nimeltään serotoniinisyndrooma. MAO:n estäjän käytön päättyessä, tuli noudattaa noin 14 vuorokauden mittaista varoaikaa. Koska lääke on antikolinergi, niin epilepsia, virtsaumpi ja glaukooma sekä sydänperäiset sairaudet, esimerkiksi sydämen vajaatoiminta, ovat relatiivisia esteitä tämän lääkeaineen käytölle.1976 Lääkevalmisteet – Pharmaca Fennica, PF76: s. 543 == Haittavaikutukset == Nortriptyliinin haittavaikutukset ovat samansuuntaisia, kuin muidenkin trisyklisten antidepressanttien ja aivan erityisesti amitriptyliinin. == Lääkkeen yliannostelu == Yliannostus eli liikaa otettu lääkemäärä saattaa vaikuttaa tajunnan tasoon, sydämen syketiheyteen sekä verenpaineen tasoon. Mahdollisia muitakin oireita, kuten agitaatiota ja hallusinaatioita, voi ilmaantua. Epäillyissä yliannostustapauksissa tulisi hakeutua lääkärin hoitoon välittömästi.http://www.laakeinfo.fi/Medicine.aspx?m=475&i;=LUNDBECK_NORITREN (Viitattu 5.7.2014) Yliannostus voi olla hengenvaarallinen. == Valmistenimet ja lääkeainemäärät, annostus== Nortriptyliinin valmistenimiä ovat Noritren ja Nortyl.Therapia Fennica – TF74: s. 652 Käytössä on suun kautta (per os) otettava tablettimuoto. Yksi tabletti sisältää: joko 10, 25 taikka 50 milligrammaa vaikuttavaa ainetta. Lääkkeen käytön hoitosuosituksena on ollut 30-150 mg/vrk. Enimmäisraja on 225 mg/vrk.1976 Lääkevalmisteet – Pharmaca Fennica, PF76: s. 70 Nortriptyliinin määritelty vuorokausiannos (DDD) on 75 mg. ==Lähteet== *Therapia Fennica 1974-TF74 *Alfering-Olli-Tuomi: Lääkkeet ja niiden käyttö, WSOY-SHKS 1977 * Lääketietokeskuksen lääkeseloste == Aiheesta muualla == *PubChem: Nortriptyline *DrugBank: Nortriptyline *KEGG: Nortriptyline Luokka:Trisykliset masennuslääkkeet Luokka:Alfa-1-salpaajat Luokka:Antihistamiinit Luokka:Natriumkanavan salpaajat Luokka:Muskariiniantagonistit Luokka:SNRI-lääkkeet
Eila Mikola

Eila Elli Elisabeth Mikola (o.s. Helin, s. 22. kesäkuuta 1934 Nakkila) on juoksu-uransa lopettanut suomalainen 800 metrin juoksija, joka kilpailee nykyisin veteraanisarjoissa edustaen Porin Tarmoa. Hän edusti Tarmoa jo vuosina 1962–2000 ja uudelleen vuodesta 2014 alkaen. Hän on edustanut myös Nakkilan Wisaa (–1958), Porin Pyrintöä (1959), Rauman Urheilijoita (1960–1961) ja Porin Urheilu-Veteraaneja vuosina 2001–2013. Hän voitti yhteensä kuusi Suomen-mestaruutta 800 metrillä. Vuosina 1956, 1957, 1958, 1959 ja 1960 hän voitti putkeen viisi mestaruutta. Vuoden 1960 Moskovan kansainvälisissä kilpailuissa häneltä katkesi akillesjänne, mutta vuonna 1965 hän voitti silti vielä kuudennen mestaruutensa Kalevan kisoissa. 400 metrin juoksussa hän voitti vuonna 1959 SM-hopeaa. Hän edusti Suomea yhteensä yhdeksässä maaottelussa, joista hän voitti kahdeksan ja oli kerran toinen, minkä lisäksi hän oli Vammalassa vuonna 1959 toinen 400 metrin juoksussa. Hänen ensimmäinen maaottelunsa oli vuonna 1956 ja viimeinen vuonna 1960. Hän edusti Suomea myös Tukholman Euroopan-mestaruuskisoissa vuonna 1958, mutta hän ei päässyt alkueristä jatkoon. Hän paransi 800 metrin juoksun Pohjoismaiden ja Suomen ennätystä yhteensä kolme kertaa. Vuonna 1957 hän juoksi Riiassa ajan 2.12,7 ja vuonna 1958 Jönköpingissä ajan 2.11,3. Leipzigin kansainvälisissä messukisoissa 30. elokuuta 1958 hän juoksi ajan 2.10,4, joka jäi hänen ennätyksekseen. Hänen 400 metrin juoksun ennätyksensä on 57,2, jonka hän juoksi Vammalassa 23. elokuuta 1959. Mikolan ura kuitenkin alkoi lähestyä loppuaan akillesjänteen katkeamisen jälkeen. Urheilu-uransa jälkeen Mikola toimi ensimmäisenä naisena Suomen urheiluliiton johtokunnassa ja valmensi naisyleisurheilijoita. Valmennusura kestettyä 30 vuotta, Mikola havahtui siihen, että hän valmensi vain miehiä. Eila Mikolalle myönnettiin liikuntaneuvoksen arvonimi vuonna 1997. == Vetaraaniurheilu-ura == Vuonna 2022 Mikola kertoi haastattelussa, että vielä 88-vuotiaanakin hän harjoittelee neljästä viiteen kertaa viikossa oman talonsa kellarissa olevalla kuntosalilla. Tuolloin hänen tavoitteenaan oli rikkoa urheiluennätyksiä, kun hän siirtyy 90-vuotiaiden sarjaan. Vuoden 2019 Venetsian veteraanien maailmanmestaruuskisoissa Mikola voitti kultaa kiekon-, keihään- ja moukarinheitossa sekä kuulantyönnössä. Vuoden 2022 maailmanmestaruuskilpailuissa hän saavutti ensin hopeaa yli 85-vuotiaiden moukarinheitossa, minkä jälkeen hän voitti maailmanmestaruuden yli 85-vuotiaiden kiekonheitossa tuloksella 11,53 metriä lyöden Saksan Erna Antritterin, 87 vuotta, liki kolmella metrillä. == Yksityiselämä == Mikolan isä kaatui sodassa, joten Mikola joutui kantamaan ison vastuun perheensä raskaista maataloustöistä jo 10-vuotiaana. Hän on naimisissa. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1934 syntyneet Luokka:Elävät henkilöt
Riemuloma Rivieralla

Riemuloma Rivieralla (Les vacances de Monsieur Hulot) on Jacques Tatin ohjaama ranskalainen komediaelokuvan klassikko vuodelta 1953. Hän myös kirjoitti käsikirjoituksen Henri Marquet'n kanssa ja näytteli lisäksi pääosassa ensimmäistä kertaa monsieur Hulot'ta.Phipps Suomenkielisestä nimestä huolimatta tapahtumat eivät sijoitu Ranskan Rivieralle vaan pieneen hotelliin Loire-Atlantiquen rannalle Saint-Marc-sur-Merin rantakohteeseen.Filming locations Elokuvassa ei ole varsinaista juonta – se ”vain” kertoo Hulot'n lomasta ja kaikista hänelle sattuneista kommelluksista. Vuonna 1979 Riemuloma Rivieralla pääsi mukaan suomalaiskriitikoiden kokoamalle sadan tärkeimmän elokuvan listalleAstala, Erkki: Ne sata tärkeintä, Projektio 2/1980 s. 7.. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Riemuloman Rivieralla kaikkien aikojen sadan parhaan komedian listalle sijalle 30. == Rooleissa == == Lähteet == * * === Viitteet === Luokka:Jacques Tatin ohjaamat elokuvat Luokka:Vuoden 1953 ranskalaiset elokuvat Luokka:Ranskalaiset mustavalkoelokuvat Luokka:Ranskalaiset komediaelokuvat
Flanderin ympäriajo 2010

250px|thumb|Flanderin ympäriajo 2010 Flanderin ympäriajo 2010 oli järjestyksessään 94. maantiepyöräilyn Flanderin ympäriajo. Se käytiin 261,5 kilometrin reitillä Brüggestä Niniveen 4. huhtikuuta 2010. Fabian Cancellara voitti kilpailun yli minuutin erolla Tom Booneniin. Cancellara karkasi Boonenilta noin 15 kilometriä ennen maalia Muur-Kappelmuurin kuuluisan nousun loppuvaiheessa. Kaksikko oli irtautunut pääjoukosta Molenbergin nousussa 45 kilometriä ennen maalia. Philippe Gilbert sijoittui kolmanneksi kukistettuaan loppukirissä Björn Leukemansin. ==Tulokset== Lähde: Cyclingnews Ajaja Maa Joukkue Aika 1 Fabian Cancellara Team Saxo Bank 6.25.32 2 Tom Boonen Quick Step + 1.13 3 Philippe Gilbert Omega Pharma-Lotto + 2.10 4 Björn Leukemans Vacansoleil + 2.13 5 Tyler Farrar Garmin-Transitions + 3.00 6 George Hincapie BMC Racing Team sama aika 7 Roger Hammond Cervélo TestTeam sama aika 8 Maksim Iglinski Astana sama aika 9 Danilo Hondo Lampre-Farnese Vini sama aika 10 William Bonnet Bbox Bouygues Télécom sama aika == Nousut == Vuoden 2010 Flanderin ympäriajossa oli kaikkiaan 15 nousua. Ajokilometrit Nimi 1 131 Den Ast 2 165 Kluisberg 3 172 Knokteberg 4 179 Oude Kwaremont 5 183 Paterberg 6 189 Koppenberg 7 195 Steenbeekdries 8 197 Taaienberg 9 202 Eikenberg 10 217 Molenberg 11 224 Leberg 12 229 Berendries 13 236 Tenbosse 14 246 Muur- Kapelmuur 15 250 Bosberg == Osallistuneet joukkueet == Kilpailussa olivat mukana kaikki 18 UCI ProTour -tallia sekä seitsemän UCI Professional Continental -tason joukkuetta. *UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Footon-Servetto, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky *UCI Professional Continental -tallit: Bbox Bouygues Télécom, BMC Racing Team, Cervélo TestTeam, Landbouwkrediet, Skil-Shimano, Topsport Vlaanderen-Mercator ja Vacansoleil Pro Cycling Team. == Lähteet == == Aiheesta muualla == *Virallinen sivusto Luokka:Pyöräilykausi 2010 Luokka:Flanderin ympäriajo